
Avaliku konkursi väljakuulutamine
Narva Linnavalitsuse Arhitektuuri- ja Linnaplaneerimise Ameti

direktori vaba ametikoha täitmiseks
1. Asjaolud ja menetluse käik

Kuna Narva Linnavalitsuse Arhitektuuri- ja Linnaplaneerimise Ameti direktori ametikoht on vaba otsustab Narva Linnavalitsus avaliku konkursi korraldamisest selle ametikoha täitmiseks.
2. Õiguslikud alused

Vastavalt Avaliku teenistuse seaduse § 16 lõikele 1 vaba ametikoht täidetakse avaliku konkursi korras. Avaliku teenistuse seaduse § 18 lõike 7 kohaselt kehtestab linnavalitsus oma korraldusega kohaliku omavalitsuse üksuse ametiasutuse ametnike värbamise ja valiku kord.

3.Otsus

3.1 Kuulutada välja avalik konkurss Narva Linnavalitsuse Arhitektuuri- ja Linnaplaneerimise Ameti direktori vaba ametikoha täitmiseks.

3.2 Kinnitada konkurssi läbiviimise kord alljärgnevalt:
1. Konkursi korraldab konkursikomisjon (edaspidi  komisjon).
2. Komisjoni tööd korraldab komisjoni esimees.

3. Konkursiteade avaldatakse Narva linna veebilehel ja Avaliku teenistuse veebilehel vähemalt kaks nädalat enne avalduse esitamise tähtajast.
4. Konkursiteade peab sisaldama järgmisi andmeid:

· ametiasutuse ja konkursi korras täidetava ametikoha nimetus;
· teenistusülesannete lühikirjeldust;

· kandidaadile esitatavad nõuded;

· avalduse esitamise tähtaeg ja viis;

· koos avaldusega esitatavate dokumentide loetelu.
5. Kandidaat esitab komisjonile järgmised dokumendid:

· CV;
· Motivatsioonikiri;
· isikut tõendava dokumendi koopia;

· haridust tõendava dokumendi koopia;
· keeleoskuse tõendava dokumendi koopia;

· allkirjastatud kinnitus, et kandidaat vastab ametikohale astumiseks seaduses sätestatud nõuetele;

· muud enda poolt oluliseks ja informatiivseks peetavad dokumendid.

6. Dokumendid võib kandidaat saata digitaalselt allkirjastatult e-posti teel, paberikandjal posti teel või tuua isiklikult konkursiteadaandes avaldatud komisjoni aadressil.

7. Komisjoni töövorm on koosolek. Komisjon on otsustusvõimeline, kui koosolekust võtab osa komisjoni esimees ja vähemalt pooled liikmetest.

8. Komisjon võtab otsuseid vastu avalikul hääletamisel poolthäälteenamusega. Häälte võrdse jagunemise korral on otsustavaks komisjoni esimehe hääl.

9. Komisjoni koosolekud protokollitakse ning protokollile kirjutavad alla komisjoni esimees ja protokollija.

10. Kandidaatide hindamiseks komisjon korraldab dokumendivooru ja vestlusvooru.
11. Dokumendivoorus hinnatakse kandidaate esitatud dokumentide alusel. Komisjonil on õigus mitte hinnata kandidaate, kes ei esitanud kõiki vajalikke dokumente. Dokumendivooru tulemusena kandidaat, kas lubatakse edasi vestlusvooru, või mitte.
12. Dokumendivooru mitteläbinud kandidaadile saadetakse kirjalik teade hiljemalt otsuse tegemise päevast järgneval tööpäeval.

13. Vestlusvoorusse pääsenud kandidaadile saadetakse järgneva tööpäeva jooksul pärast komisjoni otsust kirjalik teade, milles märgitakse vestlusele kutsumise täpne aeg ja koht arvestusega, et kandidaadid saaksid teate kätte vähemalt kaks tööpäeva enne vestluse toimumist.

14. Vestlusvoorus tutvustavad kandidaadid ennast lühidalt, seejärel võivad komisjoni liikmed esitada neile küsimusi.

15. Komisjonil on õigus vestlusvoorus osalenud kandidaatide nimed avalikustada.

16. Vestlusvoorus edukaks tunnistatud kandidaatide seast valib komisjon ühe kandidaadi.

17. Teistele kandidaatidele saadetakse vastav kirjalik teade hiljemalt kolme tööpäeva jooksul otsuse tegemise päevast.

18. Konkursi võib lugeda luhtunuks, kui selles osalemiseks ei esitatud ühtegi avaldust, samuti siis, kui dokumendi- ja vestlusvooru tulemusel loobus komisjon kandidaadi esitamisest ametikohale nimetamiseks.
3.3 Kehtestada Narva Linnavalitsuse Arhitektuuri- ja Linnaplaneerimise Ameti direktori ametikoha konkursist osavõtjatele järgmised nõuded:

· Riigi poolt tunnustatud magistrikraad või sellega võrdsustatud haridustase;
· Vähemalt 2-aastane juhtimiskogemus või töökogemus kõrgharidust nõudval tööl ametiasutuse või ametikoha töövaldkonnas 3 aastat;
· Eesti keele oskus vastavalt kehtivatele seadusnõuetele (C1);
· Ameti tegevusvaldkonna õigusaktide tundmine;
· Hea suhtlemisoskus;
· Hea arvutioskus (sh vajalike teksti- ja tabeltöötlusprogramide oskus);
· vene keele oskus kõnes ja kirjas vähemalt keskmisel tasemel; 
· soovitavalt inglise keele oskus kõnes ja kirjas vähemalt keskmisel tasemel.

3.4 Kinnitada konkursikomisjon järgmises koosseisus:

· linnapea Tarmo Tammiste – komisjoni esimees;

· linnasekretär Ants Liimets;

· linnavalitsuse liige Georgi Ignatov;
· Volikogu liige Jelena Pahhomova;
· Volikogu liige Ilja Fjodorov.
4. Rakendussätted

4.1 Korraldus jõustub teatavakstegemisest.
4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

